section_heading: Stanovništvo
paragraph_text: Prema popisu stanovništva iz 2011. godine u selu žive 234 stanovnika, pretežno srpske nacionalnosti i pravoslavne vjeroispovijesti. Kretanje stanovništva prema popisima od 1732. do sada vidi se dolje. Priložene su 2 tablice iz 2 različita izvora. Prva tablica potiče iz podataka o popisima stanovništva koje je vodila Srpska pravoslavna crkva (SPC) i u njoj su pobrojani pravoslavni domovi i stanovništvo (<ref>Dr.Grujić M. Radoslav, "Pakračka eparhija-istorijsko statistički pregled" u knjizi "Spomenica o srpskom pravoslavnom vladičanstvu pakračkom", izdanje Muzeja SPC,Beograd 1996. predzadnja stranica priloga) od 1732. do 1929. godine. Podaci za Rasinicu odnose se na Malu i Veliku Rasinicu. U podatke za Dugu Rijeku uključena je i Mala Rijeka.